เลขที่ 79/5 ลาดพร้าว 8 แยก 11 ค่ะ ซอยนี้เป็นซอยตัน บริเวณนี้เป็นที่ราชพัสดุ มีบ้าน 5 หลัง พื้นที่ซอยกว้างรถบรรทุกใหญ่ผ่านได้ บ้านหลังที่ 2 ได้ต่อเติมสร้างโรงเก็บของจอดรถบนพื้นที่ซอยเกินครึ่ง ทำให้ปากซอยทางเข้าเหลือน้อย รถเข้าออกลำบาก เป็นแบบนี้มานานมากค่ะ คุณลุงของดิฉันได้เคยไปแจ้งทุกหน่วยงานที้งสำนักงานเขต กรมธนารักษ์ที่ดูแลพื้นที่ แต่ไม่มีหน่วยงานให้สามารถแกปัญหาให้ได้ จนคุณลุงเสียชีวิตไปหลายปีแล้ว ผู้อาศัยในซอยนี้ก็ทนอยู่กับเรื่องนี้ จนคุณพ่อดิฉันที่อายุ 85 ปีล้มป่วยฉุกเฉิน เมื่อไม่นานนี้ ทั้งที่ซอยกว้างขวางแต่รถฉุกเฉินไม่สามารถเข้ามารับที่หน้าบ้านได้ ทำให้ต้องเข็นรถเข้ามารับ ยังดีที่คุณพ่อปลอดภัย แต่ทำให้ฉุกคิดขึ้นมาว่าถ้าครั้งต่อไปไม่โชคดีแบบครั้งนี้ หรือเกิดเพลิงไหม้ล่ะ รถดับเพลิงก็เข้ามาไม่ถึง เพราะคนเห็นแก่ตัวเพียงบ้านเดียว หลายปีที่ร้องทุกข์ ไม่เคยมีหน่วยงานใหนเข้ามาช่วยต่างก็ปัดความรับผิดชอบ จนคนร้องเสียชีวิตไปนานแล้ว มาถึงยุคนี้ดิฉันที่เป็นหลานมีความหวังว่าจะมีหน่วยงานที่เห็นใจในความทุกข์ของเราเข้ามาช่วยแก้ไขปัญหานี้ ขอบคุณค่ะ